Diari Oficial de la Generalitat Valenciana


Sumari del DOGV 7336, del 11-08-2014 (2014/7180)

RESOLUCIÓ de 19 de juliol de 2014, de la Direcció General del Medi Natural, per la qual es concedixen ajudes per a la posada en valor de la biomassa forestal en terrenys forestals de la Comunitat Valenciana corresponents a la convocatòria 2013.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7180


Data del document
:   19-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 19 de juliol de 2014, de la Direcció General del Medi Natural, per la qual es concedixen ajudes per a la posada en valor de la biomassa forestal en terrenys forestals de la Comunitat Valenciana corresponents a la convocatòria 2013. [2014/7180]  
Vista l'Orde 1/2013, de 14 de gener, de 2013, de la Conselleria d'Infraestructures, Territori i Medi Ambient (DOCV 6947, del 21.01.2013), per la qual s'aproven les bases reguladores d'un règim de primes per a la posada en valor de la biomassa forestal en terrenys forestals de la Comunitat Valenciana; així com la Resolució de 17 de juliol de 2013, del director de l'Agència Valenciana de Foment i Garantia Agrària, per la qual es convoca, per a l'any 2013, l'esmentat règim de primes (DOCV 7085, del 8.08.2013).  
Vist que les sol·licituds presentades per a 2013 han sigut examinades i avaluades per la Comissió prevista en la base 10 de l'annex de l'Orde 1/2013.  
Vista la proposta d'adjudicació que eleva la Comissió valoradora i d'acord amb la delegació ressenyada en la base 11.1 de l'annex de l'Orde 1/2013, resolc:  
  
Primer  
Fer públic que les presents ajudes estan subvencionades pel FEADER, en virtut del Programa de Desenrotllament Rural de la Comunitat Valenciana 2007-2013, eix 2 Millora del medi ambient i de l'entorn rural, d'acord amb els percentatges següents, el FEADER un 53,69 %, el Ministeri d'Agricultura, Alimentació i Medi Ambient un 45,80 % i la Conselleria d'Infraestructures, Territori i Medi Ambient un 0,51 %.  
  
  
Segon  
Concedir les ajudes als beneficiaris que es mencionen en l'annex a la present resolució. Desistir pels motius indicats les ajudes que s'indiquen. Denegar pels motius indicats les ajudes que s'indiquen.  
  
  
Tercer  
Els beneficiaris de les subvencions podran renunciar a estes expressament en el termini d'un mes a partir de l'endemà de la publicació.  
  
  
Quart  
En el cas que les tones concedides siguen inferiors a les sol·licitades, hauran d'aportar un pla amb la delimitació de la superfície on es realitzaran els treballs amb la referència cadastral.  
  
Quint  
Els expedients beneficiaris de les primes l'import de les quals supere els 50.000 euros, hauran de col·locar una placa explicativa, i indicar el cofinançament pel FEADER, d'acord amb el que disposa l'annex VI del Reglament (CE) núm. 1974/2006 de la Comissió, de 15 de desembre, pel qual s'establixen disposicions d'aplicació del Reglament (CE) núm. 1698/2005 del Consell relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER).  
  
Sext  
Els beneficiaris podran exercir els drets reconeguts en la Directiva 95/46/CE del Parlament Europeu i del Consell de la Unió Europea, respecte a les seues dades de caràcter personal.  
  
Sèptim  
Els gastos cofinançats pel FEADER no seran cofinançats per mitjà de la contribució dels Fons Estructurals (FEDER, FSE), del Fons de Cohesió o de qualsevol altre instrument financer comunitari.  
  
  
  
Octau  
1. Els beneficiaris de les primes hauran de:  
a) Complir l'objectiu, realitzar l'activitat o adoptar el comportament que fonamenta la concessió de la subvenció.  
b) Mantindre actualitzat un quadern, en el qual queden reflectides totes les operacions i pràctiques que es realitzen, que estarà sempre a disposició dels òrgans de gestió i inspecció.  
c) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici de les dites actuacions.  
d) Sotmetre's als controls establits en el Reglament (UE) núm. 65/2011 de la Comissió i així mateix hauran de mantindre a disposició de la Comissió els justificants de gastos i d'ingressos de l'operació cofinançada per FEADER, durant almenys els 3 anys següents a aquell en què l'organisme pagador realitze el pagament final.  
e) Els beneficiaris hauran de disposar de l'autorització de tallada de la Direcció Territorial corresponent en el moment d'iniciar els treballs.  
  
f) Procedir al reintegrament dels fons percebuts quan procedisca, d'acord amb el que establixen els articles 36, 37 i 40 de la Llei 38/2003, de 17 de novembre, General de Subvencions.  
g) Complir en tot moment la normativa ambiental i territorial corresponent a cada tipus d'obra i àmbit territorial. Es tindrà especial atenció a la corresponent a espais naturals protegits i a incendis forestals.  
  
h) Les altres previstes en l'article 14 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
  
Nové  
Tenint en compte que en l'orde de bases s'establix com a data per a realitzar els treballs el 15 de novembre de cada any, i que a l'estiu quan la declaració d'emergència per incendis forestals és de nivell 3, se suspenen els treballs forestals, es prorroga l'execució d'estos fins al 31 de gener de 2015.  
  
  
DISPOSICIONS FINALS  
  
Primera  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
Segona  
Contra la present resolució podrà interposar recurs de reposició davant del mateix òrgan que la va dictar, en el termini d'un mes, comptador des de l'endemà del dia en què tinga lloc la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé directament recurs contenciós administratiu en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juny, Reguladora de la Jurisdicció Contenciosa Administrativa.  
  
  
València, 19 de juliol de 2014.- La directora general del Medi Natural: Salomé Pradas Ten.